Proiectul modifică astfel ordonanţa 29/1997 privind Codul aerian civil şi a fost iniţiat de deputaţii PNL George Scutaru, Ion Mocioalcă, Mihai Weber şi Corneliu Cozmanciuc în 2013. Iniţiativa legislativă a fost adoptată anterior de Senat.

Proiectul introduce prevederi în Codul aerian civil pentru a permite operarea avioanelor fără pilot (UAV - unmanned aerial vehicle) sau drone, cum mai sunt cunoscute, în spaţiul aerian naţional. În expunerea de motive se arată că, prin intervenţiile legislative propuse, legislaţia naţională este adusă la cea europeană.

Propunerea legislativă mai prevede înlocuirea sintagmei aeronave militare româneşti cu aeronave de stat.

Camera Deputaţilor este for decizional în cazul acestui proiect de lege.